# *Lektion 5: Åbning 1 i farve:*

**Repetition fra lektion 4:** Hvis man har mindst 12 HP, eller flere, skal man åbne meldingerne. Det vil sige at foreslå, hvilken farve der skal være trumf. Man åbner ved at melde sin længste farve på 1 trinet. Hvis man har 2, eller flere 4-farver, åbner man med den laveste. Har man 2, 5-farver, åbner man med den højeste.

Når man åbner meldingerne, for sit makkerpar, starter man en dialog med makker. Forsøger dermed at fortælle, hvad man har af point og fordeling. Fortæller makker 2 ting:

1. Hvilken farve man vil foreslå som trumf
2. Man har mindst 12 HP

Makker kan nu ud fra sin egen hånd vurdere, de to formål med meldingerne. Makker skal svare/melde med mindst 6 HP:

1. Hvad skal være trumf

Hvis man har mindst 8 kort tilsammen i en farve, skal den være trumf. Hvis makker har 4 kort i åbnings- farven, støtter man og udnævner dermed farven som trumf.

1. Hvor mange stik kan vi tage

Makker lægger sine point til de, mindst 12 HP, som makker har vist, og melder en delkontrakt, hvis de har under 25 HP tilsammen. Er der mindst 25 HP tilsammen, meldes udgang (vis et skema).

Spørg hvilken farve man åbner med, når man har 5 spar, 5 hjertere, 2 ruder og 1 klør? Hvilken farve åbner man med, når man har 2 spar, 3 hjertere, 4 ruder og 4 klør? Hvor mange kort skal man have, tilsammen i en farve, for at fastslå en trumffarve? Hvor mange HP skal der til at melde en udgang?

Melde og spille 4 - 8 spil med trumf og støtte til tredje og fjerde trinet, for at sikre de har forstået, hvor vigtigt det er at få meldt udgang, som udløser bonussen på de 300 point.

Husk at skrive resultatet på tavlen med de ”rigtige” point. Evaluer og sammenlign resultaterne.

**Sammenfatning:**

* Åbningen starter en dialog med makker
* Hvis man har 12 HP, eller mere, skal man åbne
* Meld den længste farve
* Med to 4-farver, skal man melde den laveste
* Med to 5-farver, skal man melde den højeste
* Hvis man har mindst 8 kort tilsammen, i en farve, skal den være trumf
* Makker vurderer, hvad der skal være trumf, og hvor mange stik man kan få